



Par iepirkuma procedūru
“BŪVNIECĪBAS IECERES DOKUMENTĀCIJAS IZSTRĀDE UN AUTORUZRAUDZĪBA”
(identifikācijas Nr.RŪ-2025/74)   

Rīgā, 2025.gada 13.oktobrī
  
Papildu informācija Nr.1
 
Ar šo iepirkuma komisija sniedz atbildes uz ieinteresētā piegādātāja jautājumiem par iepirkuma procedūras “Būvniecības ieceres dokumentācijas izstrāde un autoruzraudzība” (identifikācijas Nr.RŪ-2025/74; turpmāk – iepirkuma procedūra) nolikumu.
Jautājums Nr.1:
Lūdzu sniegt skaidrojumu par iepirkuma nolikuma 9.4.1.punktu – kas precīzi tiek saprasts ar prasību: “būvniecības ieceres dokumentācija, kas ietver telpu, kuru platība ir vismaz 100 m², pārplānošanu un paredz to būvdarbus”?
Lūdzam precizēt kā interpretējama “pārplānošana” šīs prasības kontekstā (vai tā nozīmē tikai telpu funkcionālā zonējuma maiņu, nesošo vai nenesošo sienu pārbūvi u.tml.) un kādi konkrēti darbi ietilpst formulējumā “paredz to būvdarbus”?
Atbilde:
Iepirkuma procedūras nolikuma 9.4.1.punktā noteiktā prasība par pretendenta piedāvātā būvprojekta (būvniecības ieceres dokumentācijas) vadītāja pieredzi būvniecības ieceres dokumentācijas izstrādē, kas ietver telpu pārplānošanu un paredz to būvdarbus, ietver gadījumus, kad būvniecības ieceres dokumentācija paredz nesošo vai nenesošo sienu pārbūvi. Savukārt tāda būvspeciālista pieredze būvniecības ieceres dokumentācijas izstrādē, kas paredz telpu pārplānošanu vienīgi ar funkcionālā zonējuma maiņu, bet tās īstenošanai saskaņā ar būvniecības ieceres dokumentāciju nav nepieciešama būvdarbu veikšana (nesošo vai nenesošo sienu pārbūve), nav uzskatāma par atbilstošu nolikuma 9.4.1.punktā noteiktajai prasībai.
Jautājums Nr.2:
Lūdzu sniegt skaidrojumu par iepirkuma nolikuma 9.4.2.punktu – kas precīzi tiek saprasts ar prasību: “būvniecības ieceres dokumentācijas AVK sadaļa, kas paredz ventilācijas un gaisa kondicionēšanas sistēmas būvdarbus”?
Lūdzam precizēt kā izprast “paredz būvdarbus”?
Atbilde:
Iepirkuma procedūras nolikuma 9.4.1.punktā noteiktā prasība paredz siltumapgādes, ventilācijas un gaisa kondicionēšanas sistēmu projektētāja pieredzi būvniecības ieceres dokumentācijas AVK sadaļas izstrādē, kuras īstenošanai veicama ventilācijas un gaisa kondicionēšanas sistēmas izbūve, pārbūve vai atjaunošana.
Jautājums Nr.3:
Lūdzam skaidrojumu par Konkursa nolikuma 12.8. punktā B2 kritērijā minēto prasību attiecībā uz ventilācijas un gaisa kondicionēšanas sistēmas jaudu – “kopējo jaudu vismaz 50 kW”.
Lūgums precizēt, vai ar šo ir domāta:
a) kopējā elektroenerģijas patēriņa jauda ventilācijas un gaisa kondicionēšanas iekārtām, vai
b) kopējā aukstuma jauda dzesēšanas nolūkiem (t.i., dzesēšanas iekārtu nodrošinātais aukstuma apjoms),
vai cita veida jauda (piemēram, siltuma jauda vai kombinēta).
Atbilde:
Iepirkuma procedūras nolikuma 12.8.punkta B2 kritērijā minētā “kopējā jauda” ir kopējā aukstuma jauda dzesēšanas nolūkiem (t.i., dzesēšanas iekārtu nodrošinātais aukstuma apjoms).

